કોંગ્રેસ અધ્યક્ષ રાહુલ ગાંધીએ તેમાં કટાક્ષ કરતાં લખ્યું કે, અમદાવાદની એડીસી બેન્કના નિર્દેશક અમિત શાહજીને શુભકામનાઓ છે. આપના બેન્કને જુની નોટોને નવી નોટોમાં બદલવાનો પહેલો પુરસ્કાર પ્રાપ્ત થયો છે. પાંચ દિવસમાં 750 કરોડ. નોટબંધીના કારણે લાખો ભારતીયોનું જીવન બરબાદ થઈ ગયું આપની ઉપલબ્ધીને સલામ... અમે ભાજપ અધ્યક્ષ અમિત શાહનું ટ્વીટર પણ ચેક કર્યું કદાચ એમણે જવાબ તડ કરીને આપ્યો હશે કે રાહુલ બાબા.. જરા ઠીકથી... પણ આવી કોઈ કમેન્ટ નજરે પડી નહીં. મોટા ભાગે ભાજપના નેતા તુરંત જવાબ આપે છે મોડું નથી કરતાં. કેન્દ્રીય મંત્રી રવીશંકરે પ્રેસ કોન્ફરન્સ કરી પણ અમે જેટલું જોઈ શક્યા ત્યાં સુધી તેમની પ્રેસ કોન્ફરન્સને અમે જોઈ પણ કોઈએ આ અંગે સવાલ કર્યો ન હતો. કદાચ શું પોલીટીકલ રિપોર્ટર્સે પણ નક્કી કરી દીધું હતું કે આ ન્યુઝ નથી. કે પછી તેમને અચાનક કોઈનો વિચાર આવી ગયો.. થઈ જાય ક્યારેક સ્વાભાવીક છે. જોકે રવીશંકરે સાફ કહી દીધું કે તેમની પ્રેસ કોન્ફરન્સ કશમીરમાં અપાયેલા કોંગ્રેસના નેતા ગુલાબનબી આઝાદ અને સૈફુદ્દીને આપેલા તેમના નિવેદનને પગલે છે. પત્રકારોએ પણ આજ્ઞાકારી બનીને કોઈ સવાલ નહોતો કર્યો. છતાંય કોઈ સવાલ તો કરી જ શકતું હતું પણ ન કર્યો. નહીં બોલવાથી અને નહીં પુછવાથી મામલો વધુ શંકાસ્પદ બને છે તેના કરતાં પુછીને વાતનું ખંડન કરી દેવું જોઈતું હતું. કોંગ્રેસે આ ઉપર પ્રેસ કોન્ફરન્સ કરી દીધી.